***ZÁPISNICA***

***zo zasadnutia Rodičovskej rady základnej školy***

***SŠ sv. Košických mučeníkov, Čordákova 50, Košice***

**Termín konania: 17. 05. 2018**

**Miesto konania:**  SŠ sv. Košických mučeníkov, Čordákova 50, Košice

**Prítomní :** - podľa prezenčnej listiny

* hosť - p. zástupkyňa Mgr. Renáta Halčišáková

***Program:***

1. Informácia o stave financií RR

2. Prerokovanie žiadostí o finančné príspevky

3. Rôzne

Zasadnutie Rodičovskej rady (RR) otvorila Ing. Mária Vattaiová. Privítala prítomných a oboznámila ich s  programom.

***K bodu 1***

Prehľad o stave financií RR k 30. 04. 2018 predložila pokladníčka RR p. Marcela Urdová. Zostatok fin. prostriedkov v pokladni je **723,32 €** a zostatok na účte v banke predstavuje čiastku **6230,81 €.**

***K bodu 2***

Predložené žiadosti na RR 17. 05. 2018:

1. Pani Mgr. Andrea Nagyová žiada pre žiakov 3. ročníka pre ŠvP ako úhradu vstupného do Belianskej jaskyne **príspevok v celkovej sume 160,00 €,** t.z. 4 € / žiak, z toho je 1€ / žiak z RR ako plánovaný príspevok na MDD.
2. Pani riaditeľka RNDr. Adriana Bariová žiada **o príspevok vo výške 260,00 €** pre žiakov 8.A triedy ako úhradu dopravy na Geologickú exkurziu.
3. Pani riaditeľka RNDr. Adriana Bariová žiada **o príspevok vo výške 1800,00 €** na zakúpenie nových lavíc a stoličiek pre budúcich prvákov, nakoľko vzrastie počet žiakov v budúcom školskom roku. Jedná sa o 13 kusov lavíc v cene cca 65,00 € a 26 kusov stoličiek v cene cca 35,00 €.

Rodičovská rada **jednohlasne schválila** poskytnutie príspevkov ku všetkým predloženým žiadostiam.

***K bodu 3***

Prebehla diskusia k nasledovným témam:

- p. zástupkyňa Mgr. Renáta Halčišáková predstavila nový model organizácie mimoškolského vyučovania na 1. stupni od budúceho školského roka, t.z. v každom ročníku bude prebiehať iba jedna z foriem – lyžiarsky kurz, korčuliarsky kurz, plavecký výcvik, Škola v prírode;

- p. zástupkyňa Mgr. Renáta Halčišáková informovala o vybavenosti 1. stupňa všetkými učebnicami v súlade s inovovaným Štátnym vzdelávacím programom;

- plánovanie a predpokladané výdavky na budúci školský rok – zakúpenie nových šatňových skriniek pre budúcoročných prvákov;

- prebehla diskusia o neustálom probléme bezpečného prístupu do školy, o probléme parkovania pre zamestnancov, o bezpečnom manipulačnom priestore pre vystúpenie detí z áut rodičov – opäť návrh vymeniť zadný za hlavný vstup do školy;

- p. Marcela Urdová oznámila ukončenie svojej činnosti v RR týmto školským rokom. P. predsedníčka Ing. Mária Vattaiová jej v mene všetkých poďakovala za jej prácu a spravovanie financií.

Po prerokovaní všetkých bodov programu predsedníčka RR rokovanie ukončila.

V Košiciach, 17. 5. 2018 Zapísala: Mgr. Mariana Beľanová